cyanic-selkie/wikianc huggingface dataset:
Saint-Léon-sur-Vézère
Nähtävyyksiä
Kunnan nähtävyyksiä ovat Saint-Léoncen romaaninen kirkko, La Sallen kartano, sekä linnat Château de Clérans ja Château de Chaban. Linnoista Château de Chabanin rakentaminen aloitettiin 1200-luvulla, ja nykyisen ulkomuotonsa se on saanut parisataa vuotta myöhemmin.
Mustalampi (Keuruu, Karhunkylä)
Mustalampi on Keski-Suomessa Keuruulla Karhunkylän lähellä sijaitseva lampi.
Maantietoa
Lammen pinta-ala on 1,3 hehtaaria, se on 250 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 550 metriä.
Mezcal
thumb|Mezcalia ja matoja, joita pulloihin laitetaan. Mezcal on meksikolaista viinaa, jota valmistetaan tislaamalla agaavesta.
Nahtualinkielinen sana mezcal tarkoittaa paahdettua agaavea. Mezcal muistuttaa toista meksikolaista viinaa tequilaa. Siihen käytetään kuitenkin eri agaavelajeja ja valmistustapoja kuin tequilaan. Mezcal on myös savuisempaa ja voimakkaamman tuoksuista kuin tequila, ja se maistuu polttavammalta, mausteisemmalta ja yrttisemmältä.
Mezcalia valmistetaan useasta eri agaavelajista, kuten viljellystä tepeztatesta ja largasta sekä villinä kasvavista silvestrestä ja tobalásta. Alkuperäissäännöksissä hyväkstytään lisäksi maguey de cerro, de mezcal, verde o mezcalero ja espadín, joista espadín on kaikkein tunnetuin ja käytetyin laji. Useimmissa mezcaleissa käytetään pelkkää agaavea, mutta 20 prosenttia saa olla jotain muutakin käymiskelpoista sokeria. Mezcalin agaavepitoisuus ilmoitetaan pullon etiketissä.
Hedelmät kypsytetään aluksi perinteisissä, maahan kaivetuissa ja kivillä vuoratuissa uuneissa. Kahden tai kolmen päivän jälkeen hedelmät pilkotaan ja murskataan kiertomyllyssä. Sen jälkeen mehu ja siinä yhä oleva hedelmämurska tislataan palenquessa, mezcaltislaamossa. Tislaus suoritetaan nykyisin kahteen kertaan tislauspannussa; entisaikoina juoma tislattiin vain yhden kerran.
Blanco on kypsyttämätöntä mezcalia, joven on saanut väriä ja makua karamellisoinnista, ja tobalá on kypsyttämätöntä mezcalia, joka valmistetaan vain tobalá agavesta. Reposado/añejado-merkintä viittaa 2–9 kuukautta vanhaan mezcaliin, añejo on vähintään yhden vuoden ajan kypsytettyä.
Mezcal con gusano on mezcalia, jonka pulloon on pudotettu mato. Myyjät tekevät tätä nykyisin erään teorian mukaan siksi, koska madon säilyminen ehjänä kertoo siitä, että juomassa on riittävästi alkoholia. Liian miedossa juomassa mato hajoaa. Mato on tapana juoda viimeisen lasillisen kanssa kun pullo tyhjenee. Joidenkin valmistajien mukaan mato antaa mezcalille ainutlaatuisen maun. Mezcalin lisukkeena nautitaan joskus maustesekoitus, jossa on paahdettua matoa, suolaa ja chiliä limettilohkon kera.
Dear Evan Hansen
Dear Evan Hansen on vuonna 2021 ensi-iltansa saanut yhdysvaltalainen musikaalielokuva, jonka on ohjannut Stephen Chbosky. Elokuva perustuu Benj Pasekin ja Justin Paulin samannimiseen Broadway-musikaaliin vuodelta 2015. Elokuva kertoo yksinäisestä lukiolaispojasta Evan Hansenista, joka kirjoittaa itselleen kirjeitä. Yksi kirjeistä päätyy Evanin luokkakaverin Connorin käsiin, joka tekee itsemurhan. Evanin itselleen kirjoittama kirje tulkitaan Connorin itsemurhakirjeeksi Evanille ja Evan päätyy monimutkaiseen valheiden kierteeseen. Elokuvan nimiosassa on Ben Platt, joka uusii roolinsa Broadway-musikaalista. Elokuvan muissa pääroleissa esiintyvät Kaitlyn Dever, Amandla Stenberg, Nik Dodani, Colton Ryan, Danny Pino, Julianne Moore ja Amy Adams.
Elokuva sai ensi-iltansa Yhdysvalloissa 24. syyskuuta 2021.
2686 Linda Susan
2686 Linda Susan on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi C. S. Shoemaker vuonna 1981. Pikkuplaneetta sai nimensä löytäjänsä nuorimman tyttären mukaan. Ennen kuin tämä asteroidi sai nimensä se tunnettiin tunnuksella 1981 JW1. Koska Linda Susanin absoluuttinen magnitudi (H) on 11,6, sen läpimitta on todennäköisesti välillä 13–30 kilometriä.
Opintopiiri
Opintopiiri on ryhmätyön muoto, jossa joukko samasta aiheesta kiinnostuneita kokoontuu yhteen opiskelemaan. Opintopiirin toiminnalle on keskeistä vapaamuotoisuus ja -ehtoisuus, vastuullisuus ja yhteistoiminnallinen oppiminen.
Opintopiirillä on pitkä historia valistuksessa ja aikuisten vapaissa sivistyspyrinnöissä. Opintopiiriä pidetään erityisesti 1800-luvun skandinaavisena keksintönä, vaikka sillä on juuri myös pohjois-amerikkalaisessa kansansivistystyössä.
Vapaa-ajan akku
Vapaa-ajan akku on akku, joka on tarkoitettu käytettäväksi paikallisesti heikkovirtasähköjärjestelmässä, esimerkiksi vapaa-ajan asunnolla, veneessä tai asuntovaunussa. Sen tarkoituksena on tuottaa pienelle sähköjärjestelmälle tarvittaessa virtaa. Kyseisen käytön toinen nimi on syklinen käyttö.
Cohn
Cohn on muun muassa seuraavien henkilöiden sukunimi:
Crush
Crush voi viitata:
Lemkülan, Võhmetun ja Porkunin karstijärvet
Lemkülan, Võhmetun ja Porkunin karstijärvet sijaitsevat Tapalla lähinnä Lemkülan, Piisupissa, Võhmetun ja Porkunin kylien alueilla Länsi-Virumaalla Virossa. Alue, joka sijaitsee neljä kilometriä Tamsalusta koilliseen, kuuluu Pandiveren ylänköön, missä esiintyy yleisesti karstimaata. Joet ja ojat ovat ylängöllä harvinaisia, sillä sadevesi imeytyy helposti maahan pohjavedeksi ja virtaa siellä maanalaisissa joissa. Niiden vesi pulppuaa esiin usein lähteissä ja joskus karstijärvissä ja vesi on siksi varsin kovaa ja mineraalipitoista. Tällaiset järvet luokitellaan joskus alkalitrofisiksi järviksi.
RN Monzambano
RN Monzambano oli Italian kuninkaallisen laivaston vuonna 1888 vesillelaskettu Goito-luokan torpedoristeilijä.
Ålandsparken
Ålandsparken oli huvipuisto Maarianhaminassa, Ahvenanmaalla. Alueella on ollut joitakin huvipuistolaitteita vuodesta 1984 lähtien, mutta lopullisessa mittakaavassa se toimi vasta 1990-luvun alusta lähtien sulkemiseensa asti. Puisto oli yksityisessä omistuksessa.
Ålandsparkenin yhteydessä toimi myös ratagolf-rata sekä pelihalli, jossa oli noin 60 peliautomaattia. Huvipuistossa vieraili vuosittain noin 40 000 henkilöä.
Ålandparken on lopettanut toimintansa 2000-luvun alussa, ja puiston tilalle tuli erilaisia tapahtumia tarjoava huvittelukeskus Mariepark. Tarjolla on erilaisia tapahtumia lastenteatteriesityksistä aina rockfestivaaleille asti. Alue on kooltaan 1 500 neliömetriä, ja vieraita puistoon mahtuu kerralla noin 5 000. Ålandsparkenin ajoilta olevia ajolaitteita puistossa on jäljellä vielä muutamia, mutta ne eivät ole enää käytössä ja niistä on maalikin jo kulunut.
Imaginations Through the Looking Glass
Imaginations Through the Looking Glass on Blind Guardianin ensimmäinen, vuonna 2004 julkaistu DVD, joka nauhoitettiin A Night at the Opera -kiertueen päätteeksi Blind Guardianin itsejärjestämillä festivaaleilla Coburgissa, Saksassa vuonna 2003. Blind Guardian esiintyi festivaalin molempina iltoina pääesiintyjänä ja DVD on koottu molempien iltojen keikoista. DVD:llä on myös haastattelu ja dokumenttipätkä festivaalin järjestämisestä. Bonuksena kakkoslevyllä on neljä kappaletta muilta kiertueen keikoilta.
RN Monzambano
Valmistus
Benedetto Brinin suunnittelema alus tilattiin La Spezian laivastontelakalta, missä köli laskettiin 25. elokuuta 1885. Alus laskettiin vesille 14. maaliskuuta 1888 ja liitettiin laivastoon 11. elokuuta 1889.
Palvelus
Alus myytiin romutettavaksi 26. elokuuta 1901.
Lemkülan, Võhmetun ja Porkunin karstijärvet
Alue on suojeltu ja suojelualue on järvialuetta hieman laajempi. Se on 1151,5 hehtaaria suuri ja se on kaksiosainen. Alueesta on vettä 72,2 hehtaaria. Suojelualueen pääalue on 8,3 kilometriä pitkä ja 2,5 kilometriä leveä. Siitä pari kilometriä koillisee sijaitsee halkaisijaltaan 2,5 kilometrinen lisäalue. Ne sisältävät järviä, lampia, ojia ja soita, jotka sijaitsevat pohjois-etelä-suuntaisen harjujakson molemmilla puolilla. Järvet ja lammet ovat yleensä autioita.
Eteläisiä järviä ovat myös Piisupi järv (5,2 ha) ja sen vieressä sijaitsevat lammet Sahkjärv ja Ratasjärv (0,9 ha ). Noin 300 metriä pohjoisempana on Võhmetu järv (9,0 ha), jonka vieressä sijaitsee kolmetoista lampea. Niitä ovat esimerkiksi Laksi järv (0,8 ha ), Toomra järv, Kuke järv (0,4 ha ), Kadaka järv (0,4 ha ), Mardihansu järv (2,3 ha ), Kannukse järv ja Kannukse soonik. Suuremman Lemküla järven (6,0 ha) lähellä sijaitsee viisi lampea, joita ovat muun muassa Süsijärv (1,3 ha ), Väike Roogjärv ja Suur Roogjärv. Viimeksi mainittu on asuttu järvi. Lisäalueella sijaitsee vielä Assamallan karstiluhta (53 ha), joka on keväisin karstijärvenä ja kesällä luhtana.
Adeniyi Agbejule
Adeniyi Agbejule (s. 15. joulukuuta 1981 Ebute Metta, Nigeria) on nigerialainen jalkapalloilija. Pelipaikaltaan hän oli hyökkääjä.
Agbejule pelasi suurimman osan urastaan Puolassa. Pääsarjatasolla hän pelasi vain Suomessa. Kaudella 2001 Agbejule edusti Vaasan Palloseuraa viidessä Veikkausliigan ottelussa, joissa hän teki yhden maalin – 16. syyskuuta 1–1-tasapeliin päättyneessä vierasottelussa Hakaa vastaan.
Onkilampi (Keuruu)
Onkilampi on Keski-Suomessa Keuruulla Piilin kylän lähellä sijaitseva lampi.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Kitusjärven alueeseen (35.482) se kuuluu. Lammen vedenpinnan korkeus on 169,9 metriä mpy.
Ruohonjuuritasolla
Ruohonjuuritasolla (Minuscule) on ranskalainen Helene Giraudin ja Thomas Szabon luoma lastenohjelma, joka kertoo ötököistä. Sarjan ötökät on luotu digitaalisesti ja siirretty todelliseen ympäristöön. Sarjassa ei puhuta lainkaan, sillä ötökät ääntelevät kaikki omalla tavallaan. Ohjelma on kuvattu ranskalaisen luonnonpuiston maisemissa. Sarjan jaksot ovat lyhyitä, vain noin 2–7 minuutin mittaisia. Sarjassa näytetään harvoin ihmisiä, yleensä korkeintaan heidän jalkojaan. Sarjasta on tehty 183 jaksoa, jotka on julkaistu myös DVD:llä. Sarjaa on Suomessa esittänyt Yle TV2 ja Yle Teema & Fem.
Vuonna 2013 sai ensi-iltansa animaatiosarjan pohjalta tehty elokuva, Minisankarit: Ruohonjuuritasolla (Minuscule: Valley of the Lost Ants).
Hahmot
Sarjan merkittävimmät hahmot: Muita sarjassa harvemmin nähtyjä hahmoja ovat perhoset, toukat, tuhatjalkaiset, etanat, mehiläiset ja ampiaiset.
Elokuva
15. elokuuta 2014 sai Suomen ensi-iltansa elokuva Minisankarit: Ruohonjuuritasolla. Siinä nuori siipirikko leppäkerttu joutuu keskelle kahden muurahaisheimon sokerirasiasta syttynyttä sotaa.
DVD-julkaisut
Ruohonjuuritasolla-sarjasta on julkaistu Suomessa yhteensä viisitoista DVD:tä ja kaksi boksia.
Killers of the Flower Moon
Killers of the Flower Moon on vuonna 2023 ensi-iltansa saanut Martin Scorsesen ohjaama yhdysvaltalainen eeppinen lännen- ja rikosdraamaelokuva. Se perustuu David Grannin tietokirjaan Killers of the Flower Moon: The Osage Murders and the Birth of the FBI, joka kertoo osage-heimon jäsenten murhista Oklahomassa 1920-luvulla. Elokuvan käsikirjoittivat Eric Roth ja Scorsese. Sen päärooleissa näyttelevät Leonardo DiCaprio ja Robert De Niro.
Rooleissa
Näyttelijöiden joukossa on useita Amerikan alkuperäiskansojen jäseniä.
Hassunan kulttuuri
Hassunan kulttuuri oli varhainen kulttuuri Pohjois-Mesopotamiassa n. 6000 eaa. Arkeologisesti kulttuuri oli "keraaminen neoliittinen". Ihmiset elivät tuohon aikaan mm metsästäen, kalastaen, maata viljellen ja karjaa hoitaen. He asuivat pienissä kylissä. Saviastiat tunnettiin. Metallia osattiin käsitellä paikoin. Joistain kylistä on löydetty merkkejä jonkinlaisesta keskusvallasta. Tunnettuja löytöpaikkoja Yarim Tepe I, Hassuna, Tell Shemshara.
Umm Dabaghiyah-Sotto-kulttuuri
thumb|right|250px|Umm Dabaghiyah-Sotto-kulttuurin laajuus.
Pohjois-Mesopotamian tasangon varhaisin tunnettu keraaminen neoliittinen kulttuuri on Umm Dabaghiyah-Sotto-kulttuuri, "esi-Hassuna". . Kulttuuri eli pääosin gasellin ja villiaasin metsästyksellä, mutta myös kotieläimiä pidettiin. Ajalta on löydetty taloja, jotka saattavat olla yhteisiä varastohuoneita. Kylien koko oli alle 1 ha. Saviastiat muistuttavat Hassunan varhaisvaiheen keramiikkaa. Tämä kulttuuri lienee Hassunan kulttuurin suora edeltäjä. Nykyään alue on liian kuivaa viljelylle, joten muinaisista kylistä löydetty vilja on joko tuotua tai ilmasto oli silloin kosteampi. Umm Dabagiyahin lisäksi löytöpaikkoja mm Yarim Tepe, Telul Thalathat, and Tell es-Sotto (Tell Soto).
Hassunan kulttuuri
thumb|right|250px|Hassunan -kulttuurin alue Hassuna-kulttuuri ja Halaf-kulttuuri olivat perinteisiä myöhäiskivikautisia maanviljelyskulttuureja. Pohjoisessa oli Hassunan keraaminen kulttuuri noin 6600–6300 kalenterivuotta eaa. Pohjois-Mesopotamian vuorten juurilla myöhemmän Assyrian alueella. Hassuna sijaitsee hieman Mosulista etelään. Hassunan keramiikassa oli kermanvärinen kuvio punertavalla pohjalla, ja koristeluna silmiä ja korvia sekä eläimen päitä jne. Myös onnenmerkki hakaristiaihe esiintyy. Syyrian Bougrasista ja Irakin Umm Dabaghiyahista on löydetty naudan jäänteitä. Lähi-idän keraamiselle maanviljelylle oli ominaista talviviljan, muun muassa ohran ja vehnän kasvatus sadeviljelynä alueilla, joilla satoi yli 200 mm vuodessa. Peltoja ei osattu kastella kanavilla. Kotieläiminä pidettiin nimenomaan lampaita ja vuohia sekä myös sikoja. Villiaasin ja gasellin metsästys oli tärkeä elinkeino. Ylävillä mailla pidettiin vuohia ja lampaita, alavilla mailla nautoja. Kaudella tunnettiin kaksiosainen savenvalajan uuni ., jolla voi sulattaa kuparia. Oli monihuoneisia varastotaloja, jotka viittaavat jonkinlaiseen kiinteään yhteisöön. Kupari ja lyijy tunnettiin. Tell Arpachiyahissa on löydetty tältä ajalta hyvin varhaista valettua kuparia.
Hassunan kulttuurin alueella satoi yli 200 mm vuodessa. . Ihmiset elivät "tauf" taloissa eli mutatiilistä rakennetuissa monihuoneisissa nelikulmaisissa, jonka tyyppiset ovat tavallisia nykyäänkin. Taloissa oli sisäuunit joissa savupiiput, tasaiset rapatut lattiat ja seinissä säilytyssyvennyksiä ja maalauksia. Huoneet ovat pieniä. On löydetty sirppejä, hiomakiviä, käsikirveitä, koreja, leivinuuneja, ja lukuisia eläinten luita. Tehtiin naista esittäviä pieniä savipatsaita, ja vainajat haudattiin ruukkuihin talojen alle. Tell Hassunasta on vuodesta 5500 eaa. löydetty isompia rakennuksia asuinrakennusten lisäksi: Niissä on maalattiat, rappaamattomat seinät ja monia pieniä huoneita, joihin oli varastoitu pyöreitä savikuulia, mahdollisesti lingon ammuksia ehkä metsästysvarastoksi. Luultavasti ne ovat jonkinlaisia yhteisvarastoja. Tämä viittaa siihen, että varastoja olisi pitänyt päällikkö tai temppeli. Hassunassa alettiin myös tehdä sinettejä, jota on voitu käyttää yksityisen omaisuuden tai varastoitavan tavaran merkitsemiseen. Varastoa on saattanut pitää jokin taho, joka valvoo kyläläisiä. Hassunan kauden kylät olivat pienempiä kuin esimerkiksi 1 000 vuotta vanhempi Jeriko. Hassunan kylät olivat pieniä, niitten ala oli vain ala oli 0,8–3,2 ha, harvojen jos yhdenkään asukasluku ylitti 500 asukasta. Kylät olivat luultavasti puolipysyviä, ne hylättiin huonoina vuosina, esimerkiksi kuivuuden takia. Tätä kautta vastannee Yarim Tepe (Jarim Tepe) 1 ja myös Umm Dabaghiyah. Yarim Tepen lähellä oli ollut esikeraaminen asutus Maghzaliyahissa. . Haasunan kulttuurin romahduksen on sanottu johtuneen 6200 kalenterivuotta eaa. tapahtuneesta ilmaston viilenemisestä, joka johti kuivumiseen Lähi-idässä.
Underclass Hero
Underclass Hero on Sum 41:n viides studioalbumi, joka julkaistiin 18. heinäkuuta 2007. Se on ensimmäinen levy ilman kitaristi Dave Bakshia.
Bertel Storskrubb
Alf Bertel "Bebbe" Storskrubb (s. 24. huhtikuuta 1917 Pietarsaari – 21. huhtikuuta 1996 Helsinki) oli suomalainen yleisurheilija. Hän oli monipuolinen urheilija, mutta suurimmat menestyksensä hän saavutti 400 metrin aitajuoksussa sekä 400 ja 800 metrin juoksussa. Storskrubb voitti 24 henkilökohtaista Suomen mestaruutta ja lisäksi kymmenen viestimestaruutta seuransa HIFK:n riveissä.
Storskrubb voitti Oslossa 1946 EM-kultaa 400 metrin aidoissa ajalla 52,2, joka jäi hänen uransa parhaaksi tulokseksi tällä matkalla; se oli myös Suomen ennätys ja sen vuoden maailman kärkitulos. Vuonna 1945 Storskrubb juoksi ajan 52,9, joka sekin oli maailmantilaston kärkitulos. Lontoon 1948 olympialaisissa hän karsiutui 400 metrin aitojen välierissä ja sijoittui Suomen viestijoukkueessa ankkurina neljänneksi 4 × 400 metrin viestijuoksussa.
Storskrubb oli myös hyvä 800 metrin juoksija. Hän juoksi ennätyksensä 1.49,3 Malmössa vuonna 1945. Se oli kauden kärkitulos maailmassa ja pysyi Suomen ennätyksenä kymmenen vuotta. Kalevan kisoissa 1948 Storskrubb sijoittui 800 metrillä hopealle.
Bertel Storskrubb voitti käsipallon Suomen-mestaruuden vuonna 1945. Hänen poikansa Björn Storskrubb oli käsipallon Suomen-mestari ja maajoukkuepelaaja. Hänen serkkunsa Börje Strandvall oli 1930-luvulla Suomen parhaita pikajuoksijoita.
Reservin luutnantti Storskrubb taisteli joukkueenjohtajana ja komppanianpäällikkönä talvi- ja jatkosodassa. Jatkosodassa hänelle määrättiin oma iskujoukko. Hän osallistui taisteluihin Karjalan kannaksella sekä Viipurinlahden saaristossa Neuvostoliiton suurhyökkäyksen aikana 1944. Teikarin saarella hänen osastonsa tuhosi ylivoimaisen vihollispataljoonan, mutta käskyn saatuaan oli osaston vetäydyttävä mantereelle. Osalle miehistä riitti veneitä, mutta Storskrubb ui kolmen kilometrin matkan.
ARA Heroína (D-12)
ARA Heroína (runkonumero D-12) on Argentiinan laivaston Almirante Brown -luokan hävittäjä. Se oli kolmas Argentiinan laivastolle valmistuneista MEKO 360H2 -tyypin fregateista, jotka luokiteltiin hävittäjiksi.
Valmistus
Alus tilattiin Hampurista Saksasta Blohm + Vossilta, missä köli laskettiin 24. elokuuta 1981. Alus laskettiin vesille 17. helmikuuta 1982 ja luovutettiin tilaajalle 7. marraskuuta 1983. Se saapui 21. joulukuuta Puerto Belgranoon.
Palvelus
Aluksen kotisatamana on Puerto Belgrano, jossa se kuuluu sisaraluksistaan koottuun 2. hävittäjäviirikköön.
TUL:n jalkapallon Suursarjan kausi 1935
TUL:n suursarja 1935 oli 16. kerran järjestetty Suomen Työväen Urheiluliiton jalkapallomestaruuskilpailu. Mestaruuden voitti Töölön Vesa. Kyseessä oli Vesan kolmas TUL:n mestaruus.
Mestaruus ratkesi Helsingin Pallokentällä pelatussa viimeisen kierroksen ottelussa, jossa kohtasivat Vesa ja TPV. Ottelu päättyi 4–4-tasatulokseen, mikä riitti Vesalle mestaruuteen. Lehtitietojen mukaan yleisöä oli yli 1 000 henkeä ja myös Tampereelta oli saapunut kahdeksan linja-autollista vierasjoukkueen kannattajia.
Pelitapa
Suursarjaan osallistui edellisvuoden seitsemän parasta joukkuetta sekä kolme joukkuetta toukokuussa pelatusta nousukarsinnasta. Itälohkossa oli avoinna kaksi paikkaa sen laajetessa länsilohkon tavoin viisijoukkueiseksi. Varsinainen Suursarja pelattiin kahdessa viiden joukkueen lohkossa, joiden kaksi parasta selviytyi loppusarjaan. Alkulohkojen viimeiseksi jääneet menettivät paikkansa Suursarjassa.
Karsinnat
Suursarjaan nousivat Kullervo, Ryhti ja HTP.
Itä
Kullervo – Porvoon Veikot 2–0 LTU – Kullervo 0–3
Ryhti – Sorvalin Veikot 3–1
Mike Mignola
right|thumb|Mike Mignola WonderCon 2006:ssa. Mike Mignola (s. 16. syyskuuta 1960 Berkeley) on amerikkalainen sarjakuvien käsikirjoittaja ja piirtäjä. Mignola tunnetaan etupäässä Hellboy-sarjakuvan tekijänä. Ensimmäinen Hellboy-tarina The Seed of Destruction julkaistiin vuonna 1994 ja ennen tätä Mignola oli piirtänyt sarjakuvia DC:lle ja Marvelille. Mignola on myös työskennellyt elokuvien parissa, muun muassa vuonna 2004 valmistuneen Hellboy-elokuvan ja piirrettyjen Hellboy-elokuvien parissa.
TUL:n jalkapallon Suursarjan kausi 1935
Mestarijoukkue
Töölön Vesan pelaajat: Bertel Back, Aarne Davidsson, Voitto Tiilikainen, Eino Ahlberg, Arthur Nyström, Eino Kortelainen, Reini Hurme, Tauno Raunio, Erkki Laaksonen, Uljas Nyrövaara, Uuno Parkkinen ja Viljo Helinen.
Ilmari Helomaa
Viljo Ilmari Helomaa (27. huhtikuuta 1904 Rauma – 12. syyskuuta 1985 Helsinki) oli suomalainen juristi. Hän toimi vuodesta 1937 aina eläköitymiseensä vuoteen 1971 korkeimmassa hallinto-oikeudessa hallintosihteerinä vuoteen 1954 ja samalla kansliapäällikkönä helmi-maaliskuussa 1950 ja vuosina 1951-1952. Hallintoneuvoksena hän toimi vuodesta 1953 vuoteen 1971. Helomaa oli jatkosodan aikana Suomen miehittämän Itä-Karjalan sotilashallinnossa hallinto-osaston johtajana.
Ilmari Helomaa suoritti Helsingin yliopistossa ylemmän oikeustutkinnon vuonna 1929 ja sai varatuomarin arvon vuonna 1932. Opiskeluaikanaan Helomaa kuului AKS-aktiiveihin toimien varapuheenjohtajana. Hän työskenteli Vaasan lääninhallituksessa eri tehtävissä vuosina 1929-1936. Sen jälkeen hän toimi oikeusministeriön rikosrekisteritoimiston apulaistoimistopäällikkönä. Vuonna 1937 hän siirtyi korkeimpaan hallinto-oikeuteen, jossa hän teki elämäntyönsä.
Jatkosodan aikana hän toimi suomalaisten valtaamassa Itä-Karjalassa sen sotilashallinnon hallinnon johtajana. Hän astui tehtävään 17. heinäkuuta 1941 toimien lähes kolme vuotta tehtävässä. Sotilasarvoltaan hän oli majuri.
Sotien jälkeen hän jatkoi työtään korkeimmassa hallinto-oikeudessa. Hallintosihteeriyden jälkeen hän toimi hallintoneuvoksena eläköitymiseensä asti.
Työnsä ohella hän toimi useissa hallintolainkäytön alan komiteoissa. HÄn oli eduskunnan laki- ja talousvaliokunnan sihteeri vuosina 1949-1952, virkaylioikeuden sihteeri 1949-1955 ja jäsen 1966-1971 sekä kutsunta-asiain keskuslautakunnan puheenjohtaja 1965-1970.
Taistelukala (elokuva)
Elokuva kertoo veljeksistä, joista vanhempi, moottoripyöräpoika Rourke on ollut jengien kuningas suurten jengitaisteluiden aikaan, ja nuorempi, Rusty James yrittää kasvaa samoihin mittoihin. Elokuva on jyrkän mustavalkoinen, siinä on minimaalisesti harmaasävyjä ja ainoana väriläikkänä akvaarioliikkeen taistelukala.
The Police -yhtyeen rumpalina tunnetuksi tullut muusikko Stewart Copeland on tehnyt elokuvan musiikin.
Arvioita
Video-oppaassa vuodelta 1994 Bello Romano kehuu Taistelukalan unenomaista mustavalkokuvausta ja musiikkia ja antaa elokuvalle neljä tähteä viidestä, mikä vastaa sanallista arviota ”erinomainen”.
RN Montebello
RN Montebello oli Italian kuninkaallisen laivaston vuonna 1888 vesillelaskettu Goito-luokan torpedoristeilijä.
Valmistus
Benedetto Brinin suunnittelema alus tilattiin La Spezian laivastontelakalta, missä köli laskettiin 25. syyskuuta 1885. Alus laskettiin vesille 14. maaliskuuta 1888 ja liitettiin laivastoon 21. tammikuuta 1889.
Palvelus
Alus siirrettiin Venetsiaan mekaanikkojen koululaivaksi vuonna 1898, jolloin sen aseistuksena oli neljä 57 millimetrin tykkiä. Aluksen uusien tehtävien vaatimat muutokset toteutettiin vuonna 1903, jolloin alukselle asennettiin kaksi Pattisonin, kaksi Yarrow’n ja kaksi Thornycroftin öljy- ja hiilikattilaa. Samalla sen aseistukseksi jäi ainoastaan yksi 37 millimetrin tykki. Alus myytiin romutettavaksi 26. tammikuuta 1920.
Pujols (Lot-et-Garonne)
Pujols [pyʒɔl] on Ranskan kunta Uuden-Akvitanian alueella Lot-et-Garonnen departementissa. Kunnan asukasluku vuonna 2014 oli 3 635. Pujols kuuluu departementissaan Le Haut agenais Périgord -kantoniin Villeneuve-sur-Lotin arrondissementissa. Pujols sijaitsee nelisen kilometriä Villeneuve-sur-Lotista lounaaseen Lot-joen eteläpuolella.
Pujolsin kunnan kylä nimeltä Pujols-le-Haut kuuluu kauneimpien ranskalaiskylien järjestöön Les Plus Beaux Villages de France.
Neil Marshall
Neil Marshall (s. 25. toukokuuta 1970) on brittiläinen elokuvaohjaaja ja -käsikirjoittaja.
2010-luvulla Marshall on keskittynyt ohjaamaan jaksoja televisiosarjoihin kuten Game of Thrones, Constantine, Black Sails ja Hannibal. Game of Thronesin neljännelle tuotantokaudelle ohjaamastaan jaksosta ”Muurin vartijat” Marshall sai Emmy-ehdokkuuden.
Monflanquin
Monflanquin [mɔ̃.flɑ̃.kɛ̃] on Ranskan kunta Uuden-Akvitanian alueella Lot-et-Garonnen departementin pohjoisosassa. Kunnan asukasluku vuonna 2014 oli 2312. Monflanquin kuuluu departementissaan Le Haut agenais Périgordn kantoniin Villeneuve-sur-Lotin arrondissementissa.
Lot-joen sivujoen Lèden laakson kukkulalla sijaitseva Monflanquin kuuluu kauneimpien ranskalaiskylien järjestöön Les Plus Beaux Villages de France.
Hanna Mariën
Hanna Mariën (s. 16. toukokuuta 1982) on belgialainen pikajuoksija ja rattikelkkailija.
Mariën karsiutui Göteborgin EM-kisoissa 2006 200 metrin juoksun välierissä ajalla 23,59. Seuraavana vuonna Osakan MM-kisoissa hän oli mukana Belgian joukkueessa, joka voitti 4 × 100 metrin viestijuoksussa MM-pronssia. Joukkueessa juoksivat lisäksi Olivia Borlée, Élodie Ouédraogo ja Kim Gevaert. Mariën oli jälleen mukana Belgian viestijoukkueessa Pekingin olympialaisissa 2008. Joukkue oli kokonaisuudessaan sama kuin vuotta aikaisemmin Osakassa. Olympialaisissa joukkue sijoittui alun perin toiseksi, mutta nousi myöhemmin olympiavoittoon kun edelle sijoittunut Venäjän joukkue hylättiin dopingin takia.
Vuodesta 2012 lähtien Mariën on kilpaillut rattikelkkailussa.
Beats and Styles
Beats and Styles on suomalainen dance/pop/rock-yhtye, joka laulaa englanniksi ja jonka taustalta löytyy tuottajakaksikko DJ Alimo (laulu, sanoitus, ja sävellys) ja DJ Control (kitara, laulu ja samplaus), oikeilta nimiltään Asmo Soivio ja Jaakko Manninen. Yhtye on tehnyt yhteistyötä useiden artistien, kuten Michael Monroen, Andy McCoyn, Toni Wirtasen, Elastisen ja Raymond Ebanksin kanssa.
Yhtyettä luotsaa DJ Alimo, Controlin keskittyessä uuteen projektiinsa Jutty Ranx.
Historia
Yhtye aloitti duona, johon kuului Controlin lisäksi DJ Alimo eli Asmo Soivio. Alimo ja Control aloittivat uransa DJ:nä ja klubipromoottoreina. Vuonna 2000 he saivat oman klubikulttuuriin keskittyvän tv-ohjelman Helsingin aluetelevisiolle. Heitä alkoi yhä enemmän kiehtoa musiikin tekeminen ja he tekivät drum'n'bass-musiikkia soolona ja myöhemmin suomenkielistä musiikkia Alimo&Control-nimellä. Alimo&Control-projektin tunnetuimmaksi kappaleeksi nousi "Tarkkaillaan", jossa solistina toimi Kemopetrol -yhtyeestä tuttu Laura Närhi. He Julkaisivat vielä Alimo&Control-nimellä albumin "Biitit Ja Tyylit FM" vuonna 2001, sekä pari englannin kielistä singleä vuonna 2002, kunnes he myöhemmin vuonna 2002 julkaisivat uudistetun version kappaleestaan "Anthem" Beats And Styles-nimellä. Vuonna 2003 Alimo ja Control tekivät ensimmäisen Beats And Styles-nimellä julkaistun albumin, This is... Beats and Styles, josta suosituimmiksi nousivat kappaleet "Dynamite" ja "Girls' Anthem".
Vuonna 2004 kaksikko julkaisi albumin We're Not Ready Yet jolta suurimmaksi hitiksi nousivat Michael Monroen ja Alimon laulama "Renegades" sekä "Fire" ja "Dance, Dance, Dance". Vuonna 2005 ilmestyi albumi Everything is Everything, jolta menestyivät "Invitation to the Dancefloor" ja albumin nimikappale "Everything is Everything", jonka musiikkivideo kuvattiin Prypjatissa Tšernobylin lähellä. Beats and Styles voitti myös vuoden 2005 Muuvi-musiikkivideokilpailussa pronssisen palkinnon sekä erikoismaininnan tuotteliaasta ja laadukkaasta videotuotannosta. Yhtyeen musiikkia on julkaistu muun muassa Ruotsissa, Saksassa, Puolassa, Ukrainassa, Ranskassa, Italiassa, Britanniassa, Etelä-Afrikassa ja Australiassa, mutta toistaiseksi duo ei ole onnistunut tekemään kansainvälistä läpimurtoa.
Beats and Styles julkaisi neljännen albuminsa "Walk, Don't Talk" 14.2.2007. Levyn ensimmäinen single oli "Ocean Wave", jossa vierailevana artistina on Michael Monroe Hanoi Rocks -yhtyeestä. "Ocean Wave" -video on kuvattu Fuerteventuralla, ja sen on ohjannut Kusti Manninen. Yhtye osallistui myös Suomen euroviisukarsintoihin kappaleella "See the Signs", mutta jäi äänestyksessä viimeiseksi.
Kokoelmalevy "Straight Forward" julkaistiin vuonna 2008 ja siinä oli kaksi uutta kappaletta, Elastisen kanssa tehty "You Got The Light" sekä "Straight up".
Alimo ei ollut enää mukana bändin syyskuussa 2009 ilmestyneellä "Schizosonics"-levyllä eikä esiintynyt bändin keikoilla ennen vuoden 2014 loppupuolta. Controlin Hymy-lehdelle antaman haastattelun mukaan Alimo "ei halunnut lähteä uuden levyn poppimeininkiin".
Schizosonics levyn isoimmaksi singleksi on noussut amerikkalaisen Justin Taylorin kanssa tehty kappale "Friend". Beats and Styles teki levystä maailmanlaajuisen levytyssopimuksen italialaisen Time Records -levymerkin kanssa.
Beats and Styles teki paluun vuonna 2017 Still Alive-singlen muodossa. Beats and Styles-kokoonpanossa vaikuttaa nykyään uusia jäseniä kuten kitaristit Shiegeki Tamura ja Markku Metsola.
Strontiumperkloraatti
Strontiumperkloraatti (Sr(ClO4)2) on strontium- ja perkloraatti-ionien muodostama epäorgaaninen ioniyhdiste. Yhdistettä käytetään pyrotekniikassa.
Ominaisuudet, valmistus ja käyttö
Strontiumperkloraattia valmistetaan strontiumkarbonaatin ja perkloorihapon reaktiolla tai hapettamalla strontiumkloraattia elektrolyyttisesti.
Strontiumperkloraattia käytetään pyrotekniikassa punaisen valon tuottamiseen ja hapettimena. Yhdistettä käytetään myös rakettien työntövoiman ohjaukseen.
Miehet (elokuva)
Juoni
Sodassa halvaantunut Ken (Brando) ei halua enää tavata morsiantaan Elleniä (Wright), mutta Ellen aloittaa tohtori Brockin (Sloane) kanssa taistelun Kenin kuntouttamiseksi ja sopeuttamiseksi yhteiskuntaan.
Baldus de Ubaldis
pienoiskuva|Baldus de Ubaldis yliopistonopettajana.
Miehet (elokuva)
Vastaanotto
Carl Foreman sai elokuvan käsikirjoituksesta Oscar-ehdokkuuden.
Baldus de Ubaldis
Baldus de Ubaldis (todennäköisesti 2. lokakuuta 1327, Perugia – 28. huhtikuuta 1400, Pavia) oli italialainen oikeusoppinut ja Bartolus de Sassoferraton oppilas sekä tämän perustaman kommentaarikoulukunnan jäsen. Hän pääsi siviililainsäädännön tohtoriksi ollessaan vasta 17-vuotias. Hänen kerrotaan opiskelleen myös kanonista lakia opettajanaan Federicus Petrucius.
Miehet (elokuva)
Vastaanotto
Helsingin Sanomien Mikael Fränti kirjoitti Miesten tv-esityksen alla 1989 elokuvan olleen syntyaikoinaan tärkeä puheenvuoro sotainvalidien kuntouttamisen puolesta. Hänestä Zinnemann näyttää elokuvassa myös yhteisön suvaitsemattomuuden ja terveiden ihmisten kiusaantuneisuuden sotavammaisten parissa.
Baldus de Ubaldis
Elämä
Suoritettuaan tohtorintutkinnon Baldus siirtyi Bolognaan, missä hän opetti juridiikkaa kolme vuotta. Tämän jälkeen hän sai professorinviran Perugiasta, missä hän vietti kaikkiaan 33 vuotta. Hän opetti ajoittain Pisassa, Firenzessä, Padovassa ja Paviassa aikana, jolloin nuo yliopistot kilpailivat menestyksestä Bolognan yliopiston kanssa. Opettaessaan Pavian yliopistossa hän ajoittain työskenteli myös Piacenzan yliopistossa. Baldus kuoli 28. huhtikuuta 1400.
Miehet (elokuva)
Vastaanotto
The New York Timesin kriitikot valitsivat Miehet vuonna 2004 yhdeksi kaikkien aikojen tuhannesta parhaasta elokuvasta maailmassa.
Baldus de Ubaldis
Elämä
Baldus toimi myös Pierre Roger de Beaufort'n (myöh. paavi Gregorius XI:n) opettajana. Paavi Urbanus VI kutsui Baldus de Ubaldiksen Roomaan vuonna 1380, jotta lain asiantuntija auttaisi häntä konsultoimalla vastapaavi Klemens VII:n toimintaa vastaan. Baldus kirjoitti näkemyksensä tästä skismasta teokseen Questio de schismate. Myös kardinaali Francesco Zabarella ja Paulus Castrensis olivat hänen oppilaitaan.
Useimmat Baldusin teokset ovat keskeneräisiä. Hän jätti jälkeensä valtaisan määrän roomalaisen lain sekä Codex Justianus -lakikokoelman selitysteoksia. Hänen kommenttejaan Libri Feudorum -kokoelmaa kohtaan pidetään yleisesti yhtenä hänen parhaista töistään. Libri Feudorum oli 1100-luvun feodaalilainsäädännön myötä syntynyt lakikokoelma. Hän kommentoi myös kanonisen lain kokoelmia Liber Extra ja Liber Sextus.
Baldus kirjoitti myös suuren määrän tutkielmia useista lainsäädännön erikoiskysymyksistä. Hänen suurin työnsä oli kuitenkin noin 3000 erilaisen lakeihin liittyvän neuvon (lat. consilia) kirjoittaminen. Yksikään toinen keskiajan oikeusoppinut ei ole kirjoittanut yhtä paljon neuvoja.
Didier Selin
Didier Selin (s. 1978 Espoo) on suomalainen DJ, tuottaja, muusikko ja säveltäjä. Selin on tuottanut muun muassa Nicole Willis & The Soul Investigatorsin, Jimi Tenorin, Kari Tapiirin & Yonan levyjä. Suomalaisista hip hop -artisteista Selinin tuotantoa ja skrätsäystä ovat käyttäneet muun muassa Nuera, Kehäkettu & Setä Koponen, Raimo, Iwere, Ceebrolistics, MC Taakibörsta ja Ruudolf. Hän teki yhdessä DJ Anonymousin kanssa Supersessio -ohjelmaa Radiomafiassa vuosina 1997–2002. Vuosina 1999-2019 toiminut DJ:nä Radio Helsingin musiikkiohjelmassa Tyylit takaisin. Vuosina 1999-2009 Lifesaver Records -levykauppa ja levy-yhtiö Helsingin Viiskulmassa. Vuonna 2000 Timmion Recordsin perustaja. Vuodesta 2004 toiminut äänilevyjen masteroijana, erikoistuen vuosina 2008-2014 vinyylilevyjen mastereiden ja dubplate kaivertamiseen. Stonesthrow Recordsin artisti vuodesta 2013.
Petr Kouba
pienoiskuva|Petr Kouba vuonna 1996. Petr Kouba (s. 28. tammikuuta 1969 Praha, Tšekkoslovakia) on tšekkiläinen jalkapalloilija, pelipaikaltaan maalivahti. Hän pelasi vuosina 1991–1993 Tšekkoslovakian maajoukkueessa 14 ja vuosina 1994–1998 Tšekin maajoukkueessa 26 maaottelua. Hän saavutti EM-hopeaa vuonna 1996. Hänet valittiin Tšekin vuoden jalkapalloilijaksi vuonna 1993.
Kouba edusti kotimaassaan Bohemians Prahaa, Sparta Prahaa, Viktoria Žižkovia ja Jablonecia sekä Espanjassa Deportivo de La Coruñaa kausina 1996–1997 ja 1998–2001 ja Saksassa Kaiserslauternia syksyn 1997, mutta hän pääsi pelaamaan Espanjan La Ligassa vain kuusi ottelua eikä kertaakaan Saksan Bundesliigassa. Hän voitti Sparta Prahan joukkueessa Tšekkoslovakian mestaruuden vuosina 1991 ja 1993 sekä Tšekin mestaruuden vuosina 1994 ja 1995. Deportivo de La Coruña voitti Espanjan mestaruuden Kouban kuuluessa joukkueeseen vuonna 2000.
Kouba pelasi EM-kilpailuissa 1996 Tšekin kaikissa otteluissa ykkösmaalivahtina täydet minuutit. Välieräottelu Ranskaa vastaan ratkesi rangaistuspotkukilpailussa, jossa Kouba torjui kuudentena ranskalaisena vuorossa olleen Reynald Pedrosin laukauksen. Tšekki saavutti hopeaa hävittyään loppuottelussa jatkoajan kultaisella maalilla Saksalle.
Katariina (Kotka)
Katariina on kaupunginosa Kotkassa. Se sijaitsee Kotkansaarella varsinaisen ydinkeskustan eteläpuolella. Katariina tunnettiin välillä nimellä Puistola, kunnes sille palautettiin vanha suuriruhtinaskunnan aikainen nimi. Kaupunginosan pohjoisraja kulkee Sapokanlahden ja Sapokan vesipuiston kautta.
Katariina on puutalovoittoista omakoti- ja paritaloaluetta. Kaupunginosan alueella sijaitsee Arto Tolsa -areena, Uimala Katariina ja Puistolan urheilukenttä. Pookinmäellä kaupunginosan itäosassa sijaitsevat Etelä-Kymenlaakson ammattiopiston Katariinan kampus, Kotkan merivartioasema ja sen lähistöllä Ruotsinsalmen merilinnoituksen tähystystorni. Osittain raunioituneeseen tähystystorniin on rakennettu moderni näköalatorni. Katariinan itäosissa sijaitsee Sapokan vesipuisto ja sen yhteydessä toimiva venesatama. Katariinan alueella sijaitsee myös Mansikkalahden uimaranta.
Katariinan länsiosassa on Ruotsinsalmen merilinnoituksen päälinnoituksen Fort Katarinan rauniot. Pitkään teollisuusalueena ollutta Katariinanniemen länsiosaa on kaavoitettu asunto- ja puistoalueeksi sen jälkeen, kun alueella ollut öljysatama siirrettiin Mussaloon. Öljysataman paikalla on nykyisin Katariinan meripuisto.
Victor Hartwall
Victor Hartwall (27. lokakuuta 1800 Turku – 8. elokuuta 1857 Helsinki) oli suomalainen liikemies, filosofian tohtori ja vuorimestari. Hän perusti Helsingin Hartwallin juomatehtaan vuonna 1836 yhdessä Pehr Adolf von Bonsdorffin kanssa. He aloittivat valmistamalla kivennäisvettä. Bonsdorffin kuoltua vuonna 1839 Victor osti Hartwallin etuoikeuden ja nimesi sen omalle nimelleen.
Lapsuus ja nuoruus
Hartwall oli perheen ainoa lapsi. Jo lapsesta saakka hän oli kiinnostunut tieteellisistä kokeiluista. Tämän vuoksi hän alkoi opiskella kemiaa, ja vuonna 1824 hänet nimitettiin dosentiksi Keisarillinseen Turun Akatemiaan. Victor jatkoi opiskeluitaan Uppsalan yliopistossa, ja vuonna 1829 hän siirtyi Helsingin yliopistoon, jossa hän jatkoi opintojaan vuoteen 1833 asti.
Perhe ja yksityiselämä
Victor meni naimisiin vuonna 1830 ruotsalaissyntyisen Carolina Fredrika af Stenhofin (1802–1872) kanssa. He saivat neljä lasta. Victor Hartwall kuoli vuonna 1857 Helsingissä. Poika August Ludvig Hartwall ryhtyi sittemmin johtamaan yritystä.
Kukasjärvi (Sodankylä)
Kukasjärvi on pitkänomainen ja matala järvi Sodankylän lounaisosassa Lapin maakunnassa. Sen pinta-ala on 3,4 neliökilometriä. Etäisyys Rovaniemeltä on 72 kilometriä pohjoiseen.
Maantiede
Etäisyys Kukasjärven kaakkoisrannalta luoteisrannalle on 11,9 kilometriä. Järven pohjoisosassa sijaitsee runsaan hehtaarin laajuinen Salmensaari. Sen eteläpuolisen Salmenhaudan syvyys on noin 15 metriä. Kukasjärven pohjoisosassa on 20 metrin syvänne. Järven eteläosassa sijaitsee Hallelujanhauta, jonka syvyys on 6,1 metriä. Kaikkiaan Kukasjärvestä vain noin neljä prosenttia on vähintään 6 metriä syvä.
Kukasjärven luusua sijaitsee kaakossa, josta lähtee Kukaskoski Moulusjokeen, joka laskee Unariin (179,8 metriä mpy). Kukasjärven rannoilla on jonkin verran kulttuurimaisemaa. Kukasvaara (noin 330 metriä mpy) sijaitsee kolmisen kilometriä Kukasjärveltä länteen.
Kukasjärven vesitilavuus on 6 799 000 kuutiometriä.
Kukasjärvi (65.593.1.003) kuuluu Moulusjoen alueeseen (65.593), joka on kolmannen jakovaiheen vesistö Kemijoen vesistössä (65). Toinen jakovaihe on Meltausjoen valuma-alue (65.59) ja ensimmäinen jakovaihe Ala-Ounasjoen alue (65.5). Kukasjärvi on laajin Moulusjoen alueen 20:stä vähintään hehtaarin laajuisesta vakavedestä. Toiseksi laajin on Soasjärvi.
RN Confienza (1889)
RN Confienza oli Italian kuninkaallisen laivaston vuonna 1889 vesillelaskettu Goito-luokan torpedoristeilijä.
Valmistus
Giacinto Pullinon suunnittelema alus tilattiin La Spezian laivastontelakalta, missä köli laskettiin syyskuussa 1887. Alus laskettiin vesille 28. heinäkuuta 1889 ja liitettiin laivastoon 11. huhtikuuta 1890.
Palvelus
Alus myytiin romutettavaksi 26. elokuuta 1901.
Haapajärvi (Valtimo)
Haapajärvi on iso järvi Valtimolla, Pohjois-Karjalassa. Se kuuluu Vuoksen päävesistöön. Se on Pieliseen laskevan Valtimojoen vesistön keskusjärvi ja suurin reitin järvistä. Pinta-ala on 6,0 km². Järvi on moniulokkeinen ja sen suurin pituus sekä leveys on noin viisi kilometriä. Järven korkeus merenpinnasta on 103,8 metriä. Valtimon kirkonkylä sijaitsee sen pohjoisen Kylänlahden rannalla. Ennen oli Valtimon nimi myös Haapajärvi ja kirkonkylän nimi Haapakylä.
Järvi jakaantuu neljään isompaan osaan: Varsinaiseen Haapajärveen, Kylänlahteen sekä kahteen salmien erottamaan järveen: Mustajärveen ja Pieneen Haapajärveen. Järveen laskevat Valtimon reitin kolme päähaaraa: Itäinen haara Pieneen Haapajärveen, pohjoinen haara Matkusjokea pitkin varsinaiseen Haapajärveen ja läntinen Hiirenjoen haara Mustajärveen. Keskusjärven vedet laskevat Pienestä Haapajärvestä etelään, Karhujokeen. Suurin saari on Ruotinsaari, jossa on useita lomamökkejä.
Järvi on rehevöitynyt ja sen veden laatu on selvityksien mukaan vain välttävä. Ennen laskettiin kirkonkylän jätevedet lammikkopuhdistamon kautta Kylänlahteen. 1990-luvulla valmistui kirkonkylän jätevesien siirtoviemäri Nurmekseen, jolloin järven kuormitus väheni.
Choyleefut
Choyleefut (蔡李佛, pinyin: càilǐfó) on kiinalainen lähikamppailulaji. Sen juuret juontuvat Shaolin-temppeliin. Chan Heung (陳享, pinyin: Chén Xiǎng) nimesi lajin opettajiensa Choy Fookin (蔡褔, pinyin: Cài Fú) ja Lee Yau Shanin (李友山, pinyin: Lǐ Yǒushān) mukaan kunnioittaaksensa heitä. Fut-ga 佛家, pinyin: fójiā) on kolmas lajin kehitykseen vaikuttanut oppi, Buddha-perhe(en nyrkki eli buddhalainen tyyli). Laji on levinnyt laajalti eri puolille maailmaa ja on suosituimmillaan Hongkongissa, Yhdysvalloissa sekä Kanadassa. Nykyinen suurmestari lajissa on Chan Young Fa.
King Mui Choy Li Fut 京梅陳家雄勝蔡李佛拳館
Päälinjan lähetystä kutsutaan King Muiksi (京梅), koska perustajan perhe oli kotoisin King Muin kylästä, ja siellä Chan Heung 陳享 aloitti virallisesti Choy Li Futin opettamisen vuonna 1836. Nykyään Chanin perheen jälkeläiset käyttävät mieluummin termi "Chan Family" perinnettä, koska nykyajan seuraaja (tyylin pitäjä) oli Chan Yiu-Chi 陳耀墀, Chan Koon-pakin poika ja Chan Heungin pojanpoika.
Merkittävä ei kukaan Chan-perheen Chan Yi-chin opiskelija oli Hu Yuen-chou 胡雲綽, kuuluisan Choy Li Fut -mestarin Doc-Fai Wong 黄德輝n opettaja, jota monet pitävät King Mui -perinnön 5. sukupolven seuraajana ja perijänä.
Chan Yiu-chi 陳耀墀 jälkeen hänen poikansa Chan Sun-chiusta tuli tyylin perijä ja ylläpitäjä. Chan Sun-chiun (kuningas Mui Choy Li Futin vartija)陈燊樵 kuoleman jälkeen 22. huhtikuuta 2013 kaikista jälkeläisistä ja tunnetuista opiskelijoista tulee hänen nykyisiä seuraajiaan King Mui -perinteen 5. sukupolvessa, he ovat; Chan Yong-fa ja Niel Willcott.
Sonic X-treme
Sonic X-treme on keskeneräiseksi jäänyt ja julkaisematta jätetty Sonic the Hedgehog -pelisarjan tasohyppelypeli. Sen oli tarkoitus olla ensimmäinen kolmiulotteinen Sonic-peli, mutta kehitys lopetettiin vuonna 1997. Alun perin se olisi tarkoitus julkaista Sega Mega Drivelle, jolla peli kulki kehitysnimellä Sonic Mars, mutta sen jälkeen se vaihdettiin Sega 32X:lle ja lopulta Sega Saturn:lle. Pelissä on erikoista mm. kalansilmätyylillä liikkuva kamera. Sonic on toteutettu spriteilla, jotka perustuvat 3D-malliin, mutta muun muassa pelin pomot (muun muassa Nack the Weasel ja Metal Sonic) ovat 3D-malleja. Pomovastuksen pelimoottorin suunnittelu ja ohjelmointi olisivat olleet todella valmiita siihen mennessä, kun peli peruutettiin teknisten ongelmien takia. Sonic X-tremen sijaan samana vuonna julkaistiin Sonic 3D joka on yläviistosta eli isometrisestä kuvakulmasta kuvattu peli.
Unari
Unari eli myös Unarin luusua on kylä Sodankylän lounaisosassa. Se sijaitsee Rovaniemen rajan ja Unarijärven etelärannan välissä. Kylän halki kulkee seututie 952 ja sieltä on Sodankylän kirkonkylään noin 70 kilometrin ja Rovaniemen keskustaajamaan noin 90 kilometrin matka. Unarissa asuu 67 henkilöä.
Aiheesta muualla
67.14306°N, 25.72917°W
Severin Ahlqvist
Severin Ahlqvist oli ruotsalainen painija. Hän voitti alle 75-kiloisten sarjan kultamitalin kreikkalais-roomalaisen tyylin painissa 1904 Wienin MM-kisoissa.
Adam Peaty
Adam Peaty (s. 28. joulukuuta 1994 Uttoxeter, Staffordshire, Englanti) on brittiläinen uimari. Hän edustaa City of Derby -uintiseuraa ja häntä valmentaa entinen huippu-uimari Melanie Marshall. Hän on hallinnut 50 ja 100 metrin rintauinnin arvokilpailuja vuodesta 2014 lähtien.
Max Wertheimer
thumb|150px|Max Werheimer (kuva vuotta 1925 varhaisempi) Max Wertheimer (15. huhtikuuta 1880 Praha, Itävalta-Unkari – 12. lokakuuta 1943 New York) oli saksalainen psykologi ja yksi hahmopsykologian perustajista.
Adam Peaty
Peatylla on voimassa oleva 100 metrin rintauinnin maailmanennätys 56,88 sekuntia, jonka hän teki vuoden 2019 MM-kisoissa Gwangjussa. 50 metrin rintauinnin maailmanennätyksen 25,95 hän ui Budapestin MM-kilpailuissa 2017.
Ura
Peaty ui nuorten EM-kilpailuissa 2012 alkuerissä Britannian 4 × 100 metrin sekauintiviestijoukkueessa, joka sai toisella kokoonpanolla loppukilpailussa pronssia. Glasgow’n Kansainyhteisön kisoissa 2014 hän saavutti kultaa 100 metrin rintauinnissa ajalla 58,94 ja 4 × 100 metrin sekauintiviestissä sekä hopeaa 50 metrin rintauinnissa.
Max Wertheimer
Vuonna 1904 Wertheimer valmistui tohtoriksi Würzburgin yliopistosta. Vuonna 1910 hän kiinnostui ihmisen havaintokyvystä työskennellessään Frankfurtin yliopiston psykologian instituutissa. Yhdessä nuorempien assistenttiensa Wolfgang Köhlerin ja Kurt Koffkan kanssa hän tutki liikkuvan kuvan efektiä, jonka takistoskooppi synnytti. Vuonna 1912 hän julkaisi seminaaripaperin ”Liikkeen havainnoimisen kokeelliset tutkimukset”.
Adam Peaty
Ura
Peaty teki 2014 Berliinin EM-kilpailuissa 50 metrin rintauinnin välierissä maailmanennätyksen 26,62. Loppukilpailun hän voitti ajalla 27,00. Hän voitti Euroopan-mestaruuden myös 100 metrin rintauinnissa ajalla 58,96 sekä miesten ja sekajoukkueiden 4 × 100 metrin sekauintiviestissä.
Max Wertheimer
Wertheimer pakeni vuonna 1933 Saksasta New Yorkiin, missä hän kirjoitti kirjan ajattelusta.
Adam Peaty
Ura
Peaty saavutti Dohan lyhyen radan MM-kilpailuissa 2014 hopeaa 50 ja 100 metrin rintauinnissa sekä sekajoukkueiden 4 × 50 metrin sekauintiviestissä.
Peaty voitti Lontoossa 2016 Euroopan-mestaruuden 50 metrin rintauinnissa ajalla 26,66, 100 metrin rintauinnissa ajalla 58,36 sekä 4 × 100 metrin miesten ja sekajoukkueiden sekauintiviesteissä.
Peaty voitti Rio de Janeiron olympialaisissa 2016 kultaa 100 metrin rintauinnissa. Hän teki jo alkuerissä maailmanennätyksen 57,55, ja paransi ennätyksen loppukilpailussa aikaan 57,13. Hän ui lisäksi toisen osuuden Britannian hopeajoukkueessa 4 × 100 metrin sekauintiviestissä.
Budapestin MM-kilpailuissa 2017 hän saavutti kultaa 50 metrin rintauinnissa ajalla 25,99 (uituaan välierissä maailmanennätyksen 25,95) ja 100 metrin rintauinnissa ajalla 57,47 sekä hopeaa 4 × 100 metrin sekauinnissa. Joulukuussa 2017 Kööpenhaminan lyhyen radan EM-kilpailuissa Peaty voitti ensimmäisen kerran urallaan kultaa myös lyhyellä radalla 100 metrin rintauinnissa sekä pronssia 50 metrin rintauinnissa.
Peaty voitti Gold Coastin Kansainyhteisön kisoissa 2018 kultaa 100 metrin rintauinnissa ajalla 58,84. Lisäksi hän sai hopeaa 50 metrin rintauinnissa ja 4 × 100 metrin sekauintiviestissä. Hän voitti samana vuonna Glasgow'ssa Euroopan-mestaruuden 50 metrin rintauinnissa ajalla 26,09, 100 metrin rintauinnissa maailmanennätysajalla 57,10 sekä niin miesten kuin sekajoukkueidenkin 4 × 100 m sekauintiviestissä.
Peaty voitti Gwangjun MM-kilpailuissa 2019 kultaa 50 metrin rintauinnissa ajalla 26,06, 100 metrin rintauinnissa ajalla 57,14 ja miesten 4 × 100 metrin sekauintiviestissä. 100 metrin rintauinnin välierissä hän teki maailmanennätyksen 56,88. Hän alitti 57 sekunnin rajan ennen kuin kukaan toinen uimari oli uinut 100 metrin rintauintia alle 58 sekunnin. Hän sai lisäksi pronssia sekajoukkueiden 4 × 100 metrin sekauintiviestissä.
Peaty voitti vuodelle 2021 siirretyissä Budapestin EM-kilpailuissa jälleen mestaruudet 50 ja 100 metrin rintauinnissa sekä 4 × 100 metrin miesten ja sekajoukkueiden sekauintiviesteissä.
Tokion olympialaisissa 2020 Peaty voitti 100 metrin rintauinnin kultaa ajalla 57,37. Hän oli lisäksi mukana Ison-Britannian kultaa voittaneessa 4 × 100 metrin sekauintiviestin sekajoukkueessa ja hopeaa voittaneessa miesten 4 × 100 metrin sekauintiviestijoukkueessa.
Peaty mursi jalkaansa toukokuussa 2022. Saman vuoden Birminghamin Kansainyhteisön kisoissa hän voitti kultaa 50 metrin rintauinnissa ajalla 26,76, mutta jäi 100 metrin rintauinnissa neljänneksi ajalla 59,86. Tämä oli hänen ensimmäinen tappionsa 100 metrin rintauinnissa sen jälkeen, kun hän siirtyi aikuisten sarjaan vuonna 2014. Melbournen lyhyen radan MM-kilpailuissa 2022 hän saavutti 100 metrin rintauinnissa pronssia.
Ryngänlampi (Keuruu)
Ryngänlampi on Keski-Suomessa Keuruulla Piilin kylän lähellä sijaitseva lampi.
Maantietoa
Lammen pinta-ala on 1,8 hehtaaria, se on 200 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 550 metriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Kitusjärven alueeseen (35.482) se kuuluu. Lammen vedenpinnan korkeus on 172,2 metriä mpy.